### Beslutninger

Fremsendes til Teknisk Udvalg til behandling i henhold til beslutning i byrådets møde den 1. februar 2023.

###

Beslutningsforslag fra [adresse], EL, S og SF

Vi er som mennesker en del af et stort økosystem, hvor alle livsformer er indbyrdes afhængige. Vi er efterhånden i en situation, hvor vi i kraft af vores livsførelse er godt i gang med at skabe en større ubalance i økosystemet. Der foreligger store mængder viden om udfordringernes rod. Det, vi mangler, er handling.

Vi ønsker med dette forslag derfor at styrke biodiversiteten og arbejde imod den voksende ubalance og de mange konsekvenser, der følger med – også for os mennesker.

I [adresse] reagerer vi på udfordringerne; vi planter fx skov, forbereder arealer for vild natur og våd lægger lavbundsjorde. Men vi er på ingen måde i mål, og disse nævnte initiativer ligger overvejende i landzone.

Dette forslags fokus ligger i byzone og skal sikre at der i forbindelse med enhver ny lokalplanlægning sikres ambitiøse arealer til biodiversitet. Der skal afsættes vigtige areal til fx skov, vand og planter med potentiale for stor artsrigdom – og dette areal skal afsættes udover dem, der udlægges til fælles opholdsarealer.

Forslagsstillerne foreslår:

At 1) Byrådet beslutter, at Magistratsafdelingen for Teknik og Miljø udarbejder ambitiøse retningslinjer til kommuneplanen til sikring af biodiversitet i nye lokalplanområder med afsæt i nærværende beslutningsforslag og i overensstemmelse med FN’s anbefalinger vedrørende biodiversitet.

At 2) Der i forbindelse med enhver ny udstykning der ved en lokalplans gennemførelse overføres fra landzone til byzone, reserveres et stræbsomt areal af lokalplanområdets samlede areal til biodiversitet med særligt fokus på levedygtige biodiversitetsforbindelser. Biodiversitetsarealet afsættes udover de krævede opholdsarealer.

At 3) Arealudlægget vurderes fra gang til gang, i forbindelse med udarbejdelsen af nye lokalplaner i byzone. Arealudlægget skal mindst udgøre 10% af det samlede lokalplanområde.

At 4) Arealet til biodiversitet kan delvist tilvejebringes på terrænniveau, tage og facader.

At 5) Stadsbiologen udarbejder et katalog for anlæg og udvikling af arealer til biodiversitet, der kan vejlede bygherrer og udviklere.

At 6) Magistratsafdelingen for Teknik og Miljø kvalificerer, hvordan man kan øge biodiversiteten i nye lokalplansområder i overensstemmelse med lokale ønsker og behov.

Stillet af Frode Møller (B), Gert Lauridsen (Ø), Julie Lauritsen (S) og Merete Johansen (F)

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra [adresse], EL, S og SF om styrkelse af biodiversiteten i hvert nyt lokalplansområde

### Resume

Den 12. oktober 2022 behandlede byrådet RV, EL, S og SFs beslutningsforslag om styrkelse af biodiversiteten i hvert nyt lokalplansområde. Forslaget blev sendt til behandling i Teknik og Miljø med henblik på udarbejdelse af en indstilling til byrådet.

Teknik og Miljø bakker op om forslagets hensigt om at styrke biodiversiteten og herunder også ved byvækst, som beslutningsforslaget fokuserer på.

Teknik og Miljø vurderer dog, at beslutningsforslagets hensigter i vid udstrækning imødekommes via byrådets vedtagelse af temaplanen Et grønnere [adresse] med mere blåt, der er vedtaget 12. oktober 2022 som en del af Kommuneplan 2021.

I temaplanen indgår bl.a. retningslinjer for byparker, Grøn Norm og potentielle naturområder. Det foreslås, at det som led i den kommende kommuneplanrevision vurderes, om retningslinjerne kan justeres med henblik på i endnu højere grad at sikre øget biodiversitet.

### Beslutningspunkter

Det indstilles:

At 1) mulighederne for en justering af kommuneplanens retningslinjer for udlæg af byparker og potentielle naturområder samt Grøn Norm indgår i kommende kommuneplanrevision.

At 2) biodiversitet adresseres i forbindelse med den årlige opfølgning på det blå-grønne anlægsprogram.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 08-06-2022

Ove Hansen:

Fremsendes til Teknisk Udvalg til behandling i henhold til beslutning i byrådets møde den 8. juni 2022.

Udvalg: Teknisk Udvalg

Dato: 15-08-2022

Ove Hansen:

Udvalget besluttede at udsætte sagens videre behandling med henblik på at behandle den sammen med de kommende temaplaner om ”Et grønnere [adresse] med mere blåt” og om ”Naturen i [adresse]”.

Udvalg: Teknisk Udvalg

Dato: 05-10-2022

Ove Hansen:

Et enigt udvalg anbefaler, at forslaget fremsendes til Magistratsafdelingen for Teknik og Miljø med henblik på udarbejdelse af en indstilling, og at sagen derefter tilbagesendes til Byrådet via Magistraten.

Udvalg: [adresse]

Dato: 12-10-2022

Ove Hansen:

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 12. oktober 2022 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 16-01-2023

Ove Hansen: 6

Fremsendes til [adresse] med bemærkning, at Magistraten i mødet den 16. januar 2023 anbefaler, at byrådet tiltræder Magistratsafdelingen for Teknik og Miljøs indstilling af 22. december 2022.

Ragner Brandt, rådmand Asger Mikkelsen, Mike Danielsen og Gert Lauridsen tog forbehold.